बिलासपुर. कोनी थाना क्षेत्र के ग्राम पौंसरा में बुधवार की रात बलवा हो गया। दो पक्षों में मारपीट होने के बाद दोनों ने एक-दूसरे के खिलाफ रिपोर्ट दर्ज कराई। झगड़ा पुरानी रंजिश के चलते हुआ।
पौंसरा निवासी रिक्की सिंह ठाकुर पिता घनश्याम सिंह ठाकुर शाम को 6.30 बजे घर से घूमने निकला था। रास्ते में उसे शिवा, मुन्ना,सोनू, घोलू, साधू प्रकाश मिले। उन्होंने रिक्की को रोककर गाली-गलौज करने के साथ ही मारपीट शुरू कर दी। रिक्की वहां से भागकर घर आया। आरोपी वहां भी पहुंच गए और भीतर घुसकर मारपीट करने लगे। उन्होंने रिक्की के सिर पर वार कर गंभीर रूप से घायल कर दिया। घर में रखे सामान में भी तोड़फोड़ की। रिक्की को उसके परिजनों ने सिम्स लाकर भर्ती कराया। आरोपी पक्ष ने रिक्की व उसके पिता घनश्याम पर भी मारपीट का आरोप लगाया और थाने आकर रिपोर्ट दर्ज करवाया। पुलिस ने मंडावी सिंह पति प्रदीप सिंह 38 वर्ष की दोनों पर धारा 294,506,323,34 के तहत जुर्म दर्ज किया। गुरुवार को हालत में सुधार होने पर पुलिस ने रिक्की की रिपोर्ट लिखी। इस प्रकरण में आरोपियों पर धारा 294,506,323,147,427 के तहत कार्रवाई की गई। दोनों के बीच पुरानी रंजिश थी, यहीं मारपीट का कारण बना।
hin_Deva hin_Deva